Diari Oficial de la Generalitat Valenciana


Sumari del DOGV 3094, del 07-10-1997 (1997/10264)

ACORD de 22 de juliol de 1997, de la Comissió Territorial d'Urbanisme de Castelló, que fa referència a la modificació del Pla General sobre l'obertura d'un vial a Vinaròs.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3094

Data del DOGV
:   07-10-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/10631


Data del document
:   22-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3333 ACORD de 22 de juliol de 1997, de la Comissió Territorial d'Urbanisme de Castelló, que fa referència a la modificació del Pla General sobre l'obertura d'un vial a Vinaròs. [97/M10353]
  
La Comissió Territorial d'Urbanisme, en la sessió de 22 de juliol de 1997, va adoptar l'acord següent:
  
"Vist l'expedient que fa referència a la modificació del Pla General sobre l'obertura d'un vial a Vinaròs, del qual resulten rellevants els següents:
  
Antecedents
  
Primer
  
El Ple de l'Ajuntament, en la sessió del 13 de novembre de 1996, va adoptar l'acord d'exposar al públic el projecte. L'exposició pública es va dur a terme per mitjà d'edictes inserits en el Diari Oficial de la Generalitat Valenciana número 2.921, de 3 de febrer de 1997, i en el periòdic Mediterráneo, de 29 de gener de 1997, per un període d'un mes, durant el qual es van presentar dues al·legacions que no s'oposaven a la modificació, i el va aprovar provisionalment el Ple de l'Ajuntament de 7 de maig de 1997.
  
El 19 de maig de 1997, i dins del tràmit del període consultiu, es va comunicar a l'Ajuntament la necessitat de completar l'expedient i aclarir certs punts de finalitat imprecisa. La documentació requerida va ser tramesa al Servei Territorial d'Urbanisme de Castelló el 2 de juliol de 1997.
  
Segon
  
La documentació aportada consisteix en memòria informativa, memòria justificativa, plànols d'informació i plànols d'ordenació.
  
Tercer
  
L'objecte d'aquest projecte és l'obertura d'un vial transversal a l'avinguda de Tarragona, sense eixida, d'aproximadament 37 metres de profunditat per 12 metres d'amplària, canviant la qualificació de zona d'expansió clau R a vial de domini públic.
  
La modificació es justifica per a conferir una major permeabilitat en l'accés al centre docent adjacent. La proposta s'adequa a una realitat inicialment apuntada que consisteix en un primer àmbit asfaltat ja constituït com una via de fet, al qual donen edificacions que fan cantonada, erigides abans del planejament vigent, segons el que disposa la memòria de la modificació.
  
Fonaments de dret
  
Primer
  
La tramitació ha sigut correcta, de conformitat amb el que estableixen l'article 38 i concordants de la Llei 6/1994, de 15 de novembre, Reguladora de l'Activitat Urbanística, (d'ara endavant LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
La modificació no planteja augment d'edificabilitat ni d'aprofitament lucratiu privat, per la qual cosa no s'han d'observar les exigències establides en els articles 55.3 i 19 de la LRAU. D'altra banda, no es proposa una diferent qualificació o ús urbanístic de zones verdes, per la qual cosa no es requereix la concurrència de les especialitats procedimentals establides en l'article 55.4 de la LRAU.
  
Quart
  
La documentació presentada per a aclarir els objectius pretesos per la modificació justifica l'obertura del vial a fi d'adequar el planejament vigent a la realitat física existent, i confereix major accessibilitat al centre docent. S'aclareix també l'eficàcia normativa tant de la part escrita com de la gràfica, i no existeix propòsit de modificar el text normatiu.
  
Cinqué
  
No obstant això, s'ha d'indicar que, en virtut del que estableix l'article 28 de la LRAU, s' hauran d'incorporar a la documentació gràfica presentada, els plànols complets del full 5, números 2 i 17, d'ordenació del Pla General, on queden refoses totes les modificacions fins ara aprovades que l'afecten.
  
Sisé
  
Aquesta modificació es redacta en compliment del que estableixen les disposicions legals aplicables, i des de l'exercici autonòmic de les comeses derivades de l'article 40 de la LRAU. No hi ha cap obstacle que qüestione l'aprovació definitiva de la modificació.
  
Setena
  
De conformitat amb els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a un dictamen previ de la Comissió Territorial d'Urbanisme que, en el cas de municipis de menys de 50.000 habitants, tindrà directament efectes de resolució executòria.
  
Per això, la Comissió Territorial d'Urbanisme de Castelló, en la sessió de 22 de juliol de 1997, acorda:
  
Aprovar definitivament la modificació puntual del Pla General d'Ordenació Urbana de Vinaròs relativa a l'obertura d'un vial a l'avinguda de Tarragona.
  
Contra l'acord anterior, que no posa fi a la via administrativa, es pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici d'utilitzar qualsevol altra via de recurs que s'estime escaient."
  
Castelló de la Plana, 22 de juliol de 1997.- El secretari de la Comissió Territorial d'Urbanisme: Joaquín Llidó Silvestre.